SHBA: Reagime ndaj incidenteve të fundit të dhunës
Në Dallas të Teksasti janë mbajtur ceremoni lutjeje në mbështetje të policëve të qëlluar me armë
Në Dallas të Teksasit dje u mbajtën ceremoni lutjeje për 12 policët të cilët u qëlluan me armë gjatë një proteste paqësore të enjten në mbrëmje. Pesë prej tyre humbën jetën. Sulmi me snajper ndodhi gjatë një marshimi kundër vrasjeve nga policia të dy afrikano-amerikanëve në Luiziana dhe Minesota. Korrespondentja e Zërit të Amerikës, Deborah Block sjell reagimet ndaj incidenteve të fundit me armë. Ceremonia e lutjeve në Dallas tërhoqi qindra njerëz në mbështetje të policëve të vrarë. Shefi i policisë në qytetin e Dallasit, David Brown tha se forcat e policisë po ndjejnë dhimbjen. Rreth 100 policë ishin të pranishëm në marshimin e së enjtes kur ndodhi sulmi. Një person i armatosur, i cili u vra nga policia gjatë shkëmbimit me armë, u tha atyre se ai donte të "vriste njerëz të bardhë, sidomos policë të bardhë." Kryetari i bashkisë së Dallasit tha se vrasësi veproi i vetëm. Presidenti Barack Obama ka dënuar sulmin. Gjatë një takimi të NATO-s të premten në Varshavë, ai u tha gazetarëve se nuk kishte justifikim për sulmin apo dhunën ndaj policisë. Në Uashington, zyrtarja më e lartë e vendit për çështjet e zbatimit të ligjit, Prokurorja e Përgjithshme Loretta Lynch, bëri thirrje për qetësi. Dy kandidatët e pritshëm presidencial shprehën pikëpamjet e tyre mbi incidentet. Duke folur në një kishë afrikano-amerikane në Filadelfia, demokratja Hillary Clinton tha se ne nuk duhet të armiqësojmë policët. Përmes një video në Facebook, republikani Donald Trump tha se incidentet me armë kanë tronditur shpirtin e vendit. Nuk ka vend për dhunë, tha kongresmeni John Lewis, i Grupit afrikano-amerikanë në Kongres. Të enjten, protesta paqësore pati edhe në qytete të tjera, duke përfshirë Nju Jorkun. Kryebashkiaku i qytetit, Bill De Blasio tha para dhunës në Dallas, se policia dhe protestuesit në Nju Jork po bisedonin me njëri-tjetrin dhe po fotografoheshin së bashku. tha zoti De Blasio.